CELEX: 62010TN0154
Language: fi
Date: 2010-04-02 00:00:00
Title: Asia T-154/10: Kanne 2.4.2010 — Ranska v. komissio

19.6.2010   
            
            
               FI
            
            
               Euroopan unionin virallinen lehti
            
            
               C 161/43
            
         
      Kanne 2.4.2010 — Ranska v. komissio
      (Asia T-154/10)
      (2010/C 161/69)
      Oikeudenkäyntikieli: ranska
      
         Asianosaiset
      
      
         Kantaja: Ranskan tasavalta (asiamiehet: E. Belliard, G. de Bergues, B. Beaupère-Manokha ja J. Gstalter)
      
         Vastaaja: Euroopan komissio
      
         Vaatimukset
      
      
                  —
               
               
                  riidanalainen päätös on kumottava kokonaisuudessaan
               
            
                  —
               
               
                  komissio on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Tällä kanteella kantaja vaatii kumottavaksi komission 26.1.2010 tekemän päätöksen K(2010) 133 lopullinen, jolla todettiin sisämarkkinoille soveltumattomaksi La Postelle implisiittisesti myönnetty rajoittamaton valtiontakaus, joka perustuu oikeudellisiin seurauksiin, joita sen teollis- ja kaupallisluonteiseen julkiseen laitokseen rinnastuvasta julkisoikeudellisen oikeushenkilön asemasta Ranskan oikeuden säännösten nojalla johtuu (valtiontuki nro C 56/2007 (ex E 15/2005)).
      Kanteensa tueksi kantaja vetoaa kolmeen kanneperusteeseen, jotka koskevat:
      
                  —
               
               
                  oikeudellista virhettä siltä osin kuin komissio ei ole osoittanut oikeudellisesti riittävällä tavalla valtiontuen olemassaoloa. Komissio ei nimittäin ole noudattanut näyttöä koskevia sääntöjä, jotka liittyvät todistustaakkaan ja näyttökynnykseen valtiontukiasioissa.
               
            
                  —
               
               
                  tosiseikkoja koskevaa ja oikeudellista virhettä siltä osin kuin komissio katsoi, että on olemassa implisiittinen ja rajoittamaton valtiontakaus La Posten hyväksi.
               
            
                  —
               
               
                  SEUT 107 artiklan 1 kohdassa tarkoitetun käsitteen ”etu” virheellistä soveltamista. Komissio on nimittäin yhtäältä katsonut virheellisesti, että valtiontakauksen olemassaolo merkitsee La Postelle etua ja toisaalta, että La Posten myönteinen luottoluokitus johtui väitetyn valtiontakauksen olemassaolosta.